คือไปให้ตรวจอัณฑะข้างขวามา พอดีตอนนั้นมันปวดจุกๆไม่แดงไม่พอง พอจับดูบอกเป็นอัณฑะอักเสบ แต่ผมบอกมันมีเหมือนก้อนอยู่ที่อัณฑะข้างขวา พอ จับดูบอกมันเป็นหัวอันฑะ แต่ผมกลัวๆ สรุปมันใช้หัวอันฑะมั้ยครับ
สวัสดีค่ะ การคลำได้ก้อนที่บริเวณอัณฑะข้างขวา ปวดจุกร่วมด้วย อาจะมีสาเหตุมาจาก อัณฑะอักเสบจากการติดเชื้อ ท่อเก็บเชื้ออสุจิอักเสบ ซึ่งมักมาด้วยอาการปวดบวมแดงที่อัณฑะ ร่วมกับมีไข้ได้ สาเหตุอื่นๆเช่น ภาวะถุงน้ำที่อัณฑะ ทำให้เห็นอัณฑะข้างใดข้างหนึ่งโตกว่าอีกข้างได้ หากปล่อยให้มีการอักเสบจะมีอาการปวดรุนแรงได้เช่นกัน หรือเป็นภาวะไส้เลื่อน ที่จะมีอาการได้ตั้งแต่ไม่ปวดจนปวดรุนแรงขึ้นกับระยะของโรค มักพบลักษณะคลำก้อนได้บริเวณขาหนีบซึ่งจากที่กล่าวมานั้น ถ้ามีภาวะอัณฑะอักเสบ ควรได้รับการรักษาอย่างเหมาะสมด้วยยาฆ่าเชื้อภายใต้การดูแลของแพทย์ ร่วมกับตรวจหาโรคติดต่อทางเพศสัมพันธ์ที่อาจเป็นสาเหตุของการเกิดโรคไปด้วย ก้อนที่เกิดขึ้นจากการอักเสบ ถ้าการอักเสบได้รับการรักษาจะค่อยๆยุบไปได้เองในขณะนี้ ควรงดการมีเพศสัมพันธ์หรือการช่วยตัวเองไปก่อนจนกว่าอาการจะหายสนิท ไม่ไปบีบหรือจับบริเวณที่ปวดบ่อยๆ กินยาแก้ปวดได้